Public procurement notice: Contract Award Notice
Published: 2023-02-27
Buyer: Administrația Municipală pentru Consolidarea Clădirilor cu Risc Seismic
Country: RO
Contract type: Services
Procedure: Open procedure
CPV classification: 71520000: Construction supervision services
Estimated value: 3084000 RON
Award criteria: The most economic tender

Technical requirements: Servicii de supraveghere prin diriginți de șantier autorizați a lucrărilor de consolidare la imobile monument istoric sau situate în zone construite protejate ori de protecție a monumentelor istorice din Municipiul București
Obiectivul autorității contractante în atribuirea acordului-cadru de servicii îl reprezintă asigurarea supravegherii execuției corecte a lucrărilor de consolidare prin diriginți de specialitate autorizați, a unui număr estimat de 80 clădiri, cu o suprafață totală de cca 200.000 mp, în vederea implementării cu succes a proiectelor, din punct de vedere al parametrilor timp, cost, calitate și siguranță.
-	Asistență tehnică – dirigenție de șantier pentru autoritatea contractantă, legată de managementul contractului de execuție lucrări: evidența exactă a progresului lucrărilor, planificarea adecvată a lucrărilor și asigurarea finalizării la timp a acestora;
-	Monitorizarea și supervizarea lucrărilor de construcții și instalații aferente, respectiv verificarea și certificarea lucrărilor executate din punct de vedere fizic, cantitativ, calitativ și valoric, precum și certificarea legalității, necesității, oportunității, realității și exactității operațiunilor supuse decontării, cu respectarea prevederilor contractelor de execuție lucrări și a prevederilor actelor normative în vigoare.
Imobilele propuse pentru consolidare, la care se vor presta serviciile de supraveghere lucrări prin diriginți de șantier autorizați, sunt înscrise în Lista imobilelor expertizate tehnic din punct de vedere al riscului seismic și sunt încadrate în clasa I de risc seismic, conform http://amccrs-pmb.ro/liste-imobile. Conform Codului de proiectare seismică, partea a III-a, din clasa RsI fac parte clădirile cu susceptibilitate de prăbușire, totală sau parțială  la acțiunea cutremurului de proiectare, corespunzător stării limită ultime. În acest context, se impune execuția de urgență a lucrărilor de intervenție, în vederea creșterii nivelului de siguranță la acțiuni seismice a acestor construcții.
În același timp, o mare parte din imobile sunt înscrise în Lista Monumentelor Istorice sau sunt situate în zone protejate ori în zone de protecție a monumentelor istorice, context în care intră sub incidența prevederilor Legii nr. 422/2001 privind protejarea monumentelor istorice, republicată, cu modificările și completările ulterioare, astfel încât dirigentarea lucrărilor se va efectua numai de experți și/sau specialiști atestați de Ministerul Culturii, cu respectarea exigențelor specifice domeniului monumentelor istorice și a cerințelor privind calitatea lucrărilor în construcții.
Autoritatea contractantă va atribui contracte subsecvente acordului-cadru, distincte pentru fiecare obiectiv de investiții/imobil, cu precizarea detaliilor referitoare la categoria și clasa de importanță, încadrarea în Lista Monumentelor Istorice sau zone protejate și restricțiile ce se impun pentru fiecare în parte.
Prestarea serviciilor/activităților care fac obiectul acordului-cadru se va realiza în conformitate cu cerințele prevăzute în caietul de sarcini nr. 393/21.01.2021, parte integrantă a documentației de atribuire.
Estimările cantităților minime și maxime care ar putea fi solicitate pe durata întregului acord-cadru, precum și ale cantităților minime și maxime care ar putea face obiectul unui singur contract subsecvent dintre cele care urmează să fie atribuite pe durata acordului-cadru, sunt:
-	Estimări ale cantităților minime care ar putea fi solicitate pe durata întregului acord-cadru: servicii dirigenție șantier pentru 200 mp suprafață construită;
-	Estimări ale cantităților maxime care ar putea fi solicitate pe durata întregului acord-cadru: servicii dirigenție șantier pentru 200.000 mp suprafață construită;
-	Estimări ale cantităților minime care ar putea face obiectul unui singur contract subsecvent dintre cele care urmează să fie atribuite pe durata acordului-cadru: servicii dirigenție șantier pentru 200 mp suprafață construită;
-	Estimări ale cantităților maxime care ar putea face obiectul unui singur contract subsecvent dintre cele care urmează să fie atribuite pe durata acordului-cadru: servicii dirigenție șantier pentru 11.000 mp suprafață construită.
Durata de prestare a serviciilor în cadrul contractelor subsecvente va fi egală cu durata execuției propriu-zise a lucrărilor de consolidare, pentru fiecare obiectiv de investiții/imobil, la care se adaugă perioada de garanție a lucrărilor, în funcție de categoria de importanță a imobilului respectiv.
Acord-cadru - Servicii de supraveghere prin diriginți de șantier autorizați a lucrărilor de consolidare la imobile monument istoric sau situate în zone construite protejate ori de protecție a monumentelor istorice din Municipiul București


Winner: MEDOS CONSTRUCT & CONSULTING
Award value: 3084000
Number of bids: 4